**Четвърто основно училище „ Иван Вазов ” – гр.Търговищe община Търговищe, област Търговищe**

**кв. Запад-2, тел. 64985, 64992; Е-mail** [**ou4.tg@a**](mailto:ou4.tg@a)**bv.bg**

**УТВЪРДИЛ,**

**Директор:…………………………**

**/БОЙКА СОТИРОВА/**

## ПРОГРАМА

## ЗА ПРЕДОСТАВЯНЕ

## НА РАВНИ ВЪЗМОЖНОСТИ И

## ЗА ПРИОБЩАВАНЕ НА ДЕЦА

## И УЧЕНИЦИ

## ОТ УЯЗВИМИ ГРУПИ

**І. УВОД**

Настоящата програма цели да начертае целите и задачите на работа с деца и ученици от Четвърто основно училище “Иван Вазов” гр. Търговище и урежда взаимоотношенията между институциите, във връзка с предоставянето на приобщаващо образование.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички български граждани и за приобщаване на децата и учениците от уязвими групи.

Училищната програма се базира на:

* Закон за предучилищното и училищното образование;
* Наредба за приобщаващото образование
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество (2010 – 2020 г.);
* Национална стратегия на Р. България за интегриране на ромите (2012 – 2020 г.);
* Закон за защита от дискриминация;
* Конвенция за борба срещу дискриминацията в областта на образованието.

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в училището, съобразно неговите лични интереси, потребности и нужди.

Уязвими групи в Четвърто основно училище “Иван Вазов” са деца и ученици, диагностицирани със специални образователни потребности, деца и ученици лишени от родителски грижи, деца настанени в институции, деца от различни етнически групи и с други идентифицирани нужди.

**Основна цел: Осигуряване в училището на подкрепа за равен достъп до качествено образование и за развитие на потенциала на всеки ученик с цел неговата личностна, професионална и гражданска реализация в обществото.**

**II. Подкрепа на личностното развитие**

Подкрепата на личностното разитие се осъществява във връзка с разработените областни стратегии за покрепа на личностното развитие, както и въз основа на анализ на необходимостта от обща и допълнителна подкрепа.

**2.1 Обща подкрепа**

За организиране на покрепата на личностното развитие в Четвърто основно училище “Иван Вазов” за координатор е определен заместник-директора, който изпълнява функциите си съобразно Наредба за приобщаващото образование Приета с ПМС № 286 от 04.11.2016 г.

Общата подкрепа в училище се осъществява от екип, ръководен от координатора,класни ръководители , учители в , учители ЦОУД, психолог ,логопед и ресурсен учител назначени към училището. Общата подкрепа е насочена към развитие на потенциала на всяко дете и ученик. Общата подкрепа включва различна екипна работа също така и между отделните специалисти и осигуряване или насочване към занимания по интереси. Заниманията по интереси могат да се организират от училището , ОДК или други центрове за личностно развитие.

Кариерното ориентиране, провеждано от педагогическия съветник или консултант от кариерен център също е част от общата подкрепа на учениците от първи до последния клас за училището.

***2.2. Допълнителна подкрепа***

Допълнителната подкрепа се осъществява въз основа на направена оценка на индивидуалните способности на определено дете или ученик от училището.

Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование.

Учениците за които може да се поиска оценка на способностите са от следните уязвими групи:

-деца със специални образователни потребности – в началото на учебната година

- деца с хронични заболявания

- деца в риск

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в дейностите.

Ако Регионалният център препоръча допълнителна подкрепа, но родителите откажат, Четвърто основно училище “Иван Вазов” уведомява отдел „Закрила на детето“ към ССП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При необходимост се изработва индивидуална учебна програма по съответните учебни предмети с цел по-лесното възприемане от ученика, а също се така се изготвя и индивидуален учебен план или учебен план за обучение в комбинирана форма на обучение.

**III. ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности** | **Срок** | **Отговорник** | **Забележка** |
| Идентифициране на ученици, които имат необходимост от обща подкрепа | постянен | педагогически съветник, логопед |  |
| Екипна работа на учителите от даден клас | постоянен | класни ръководители, учители | при необходимост |
| Определяне на координатор на екипа за оказване на подкрепа | до 01.10. | директор |  |
| Награждаване на ученици | текущ | директор, заместник-директори | при и по определен повод за поощрение |
| Представяне на дейности по интереси в училището | 15.09 | учители ЦОУД |  |
| Кариерно ориентиране и консултиране в класовете от 3 до 7 | 01.12- 01.05 | педагогически съветник, кариерен консултант |  |
| Идентифициране на ученици със СОП | целогодишно | класни ръководител, учители, логопед, ресурсен учител |  |
| Оценка на потребности на ученици със СОП | целогодишно | ресурсен учител и екип | не по-късно от 3 месеца след идентифициране на нуждата |
| Логопедична терапия, рехабилитация и консултации | целогодишно | логопед |  |
| Психологическа подкрепа, психо-социална рехабилитация и консултации | целогодищно | педагогически съветник/психолог |  |
| Превантивни мерки за недопускане отпадане от училище | целогодишно | директор, зам.-директор, учители, пед. съветник |  |
| Стимулиране участието на деца с изявени дарби в състезания и олимпиади | целодогодишно, | учители |  |
| Стимулиране участието на деца и ученици от различни етнически групи в състезания и олимпиади | целодогодишно, | учители |  |
| Съвместни дейности с МКБППМН | целогодишно, по график | УКБППМН, директор, пед. съветник |  |
| Обучение на педагогически специалисти за работа в мултикултурна среда | по график, заложен в план за квалификация | директор, председатели на МО |  |

**IV. ЗАКЛЮЧЕНИЕ**

За изпълнението на Програмата важно значение има сътрудничеството между всички пряко ангажирани институциии, неправителствения сектор и училищната общност. Всички участници в образователния процес (семейство, детска градина, училище, институции, НПО) трябва да бъдат еднакво отговорни и ангажирани за постигането на поставените цели.